


Vedtatt på årsmøte 28.3.2017

[image: image1.jpg]



Innholdsfortegnelse

2Organisasjonskart


2Organisering IF Birkebeineren


3Årsmøtet


3Valg


3Hovedstyret


4Gruppene


4Gruppeledermøte/samarbeidsforum


4Barnehage


4Daglig ledelse IBK


5Huskomité


5Dugnadsgjeng


5Regnskapsfører


5Komité for anleggsutvikling


6INSTRUKS for Styrevervene:


7INSTRUKS for kontrollkomiteen i IF Birkebeineren


8INSTRUKS for valgkomiteen i IF Birkebeineren


9Lover for Seniorgruppa i IF Birkebeineren


10Lover for Representantskapet i IF Birkebeineren


11Roller og kontaktinformasjon 2016







Organisasjonskart 2017
[image: image2.png]h . . ;
Fotball | Fotball Bl
Tem
sunior | senior
_





Organisering IF Birkebeineren
IF Birkebeineren er et fleridrettslag med årsmøte som klubbens øverste organ, og er organisert med grupper for å ivareta lagets særidretter. Gruppene er iht. IBKs lov underlagt Hovedstyret. Hovedstyret er idrettsforeningens høyeste myndighet mellom årsmøtene.
Årbogen barnehage eies av Idrettsforeningen Birkebeineren. Barnehagen har eget styre. 
IF Birkebeineren rapporterer administrativt og lovmessig til Buskerud Idrettskrets. I sportslig sammenheng rapporterer IF Birkebeineren til de respektive særforbund.
IF Birkebeineren er pålagt å følge NIFs lov, særforbundenes lover, regler og bestemmelser, samt IF Birkebeineren sin egen lov.
Uten frivillighet og tillitsvalgte på alle nivåer er det ikke mulig å drive et idrettslag. For at ikke belastningen skal bli for stor på den enkelte er det viktig at organisasjonen får dekket alle roller og tillitsverv slik at vi ikke brenner ut de personene som påtar seg verv i IF Birkebeineren.  Organiseringen og oppgavefordelingen skal til enhver tid tilpasses behov for oppgaver som må/ønskes utføres samt hvilke medlemmer som er aktuelle for verv.
Tillitsverv i IF Birkebeineren er meningsfylt arbeid for barn, unge og voksne og gir et stort sosialt nettverk. Ingen oppgaver eller bidrag er for små til å være med på å gjøre at kabalen går opp og IF Birkebeineren får gjennomført sine planlagte aktiviteter.
Årsmøtet
Årsmøtet er idrettsforeningens øverste myndighet og avholdes hvert år innen utgangen av mars måned.
Årsmøtet skal fastlegge og vedta idrettsforeningens organisering, strategi, økonomiske rammer og overordnede prioriteringer. Årsmøtet velger medlemmer til Hovedstyret, Eierstyret i barnehagen, valgkomité og kontrollkomité, og godkjenner de valgte gruppestyrer. 
Valg
Leder og nestleder til Hovedstyret i idrettsforeningen velges enkeltvis. De øvrige medlemmer til Hovedstyret velges samlet. 
Leder er på valg hvert år, mens resten av Hovedstyret innstilles for to år av gangen. Nestleder, og styremedlem 2 og 4 velges i partallsår mens sekretær og styremedlem 1,3 og 5 velges i oddetallsår.  Medlemmene i Eierstyret innstilles for to år av gangen, hvor leder og et medlem velges i partallsår og to medlemmer i oddetallsår.  Hovedstyrets representant i Eierstyret er på valg i oddetallsår.

Valgkomiteen og Kontrollkomitéen velges etter innstilling fra Hovedstyret.
Regler og bestemmelser for årsmøtet og valg fremgår av Lov for IF Birkebeineren.
Hovedstyret
Idrettsforeningen ledes og forpliktes av Hovedstyret, som er idrettsforeningens høyeste myndighet mellom årsmøtene. Hovedstyret har personal- og arbeidsgiveransvar, og foretar ansettelser i henhold til godkjent organisasjonsplan.  Det er bare idrettsforeningens hovedstyre som kan foreta ansettelser, inngå sponsoravtaler og evt. andre avtaler som binder idrettsforeningen juridisk/økonomisk. For barnehagen ansetter Eierstyret daglig leder i barnehagen, og daglig leder har ansattmyndighet for øvrige stillinger i barnehagen.
For gruppenes økonomiske forpliktelser hefter hele idrettslaget, og grupper kan ikke inngå avtaler eller representere idrettslaget utad uten Hovedstyrets godkjennelse.
Hovedstyret skal:
· Iverksette årsmøtets og overordnede organisasjonsledds regelverk og vedtak.
· Påse at idrettsforeningens midler brukes og forvaltes på en forsiktig måte i samsvar med vedtatt budsjett og de vedtak som ellers er fattet på årsmøtet. Hovedstyret skal videre i henhold til vedtatt organisasjonsplan med tilhørende bestemmelser påse at idrettsforeningen og gruppene har en tilfredsstillende organisering av drift og en forsvarlig økonomistyring.
· Etter behov oppnevne komiteer/utvalg/personer for spesielle oppgaver og utarbeide mandat/instruks for disse.
· Utarbeide og forankre nødvendige avtaler på vegne av klubben.
· Fatte vedtak i saker i henhold til de fullmakter som til enhver tid gjelder.
· Representere laget utad.
· Påse at lovpålagte instrukser følges.
· Oppnevne ansvarlig for politiattestordningen

· Oppnevne en ansvarlig for barneidretten
Gruppene
IF Birkebeineren består av 10 særgrupper som er organisert med egne gruppestyrer.  Pr. 2017 er det ikke aktivitet i turngruppa og triatlongruppa.  Noen veteranturnere representerer IBK, men har treningssamarbeid med MIF. Alle særgruppene er underlagt Hovedstyret i IF Birkebeineren, jfr. IBK’s lov og organisasjonsplan m/bestemmelser. Aktivitetene gjennomføres etter rammer og godkjente budsjetter fra Årsmøtet og alle særgrupper rapporterer til Hovedstyret. 
Gruppeledermøte/samarbeidsforum

Gruppeledermøte/Samarbeidsforum (SF) består av lederne i særgruppene og representanter fra Hovedstyret. SF er bindeledd mellom Hovedstyret og særgruppene, med gjensidig informasjonsflyt. SF ivaretar samarbeid på tvers av gruppene, både når det gjelder idrettsaktiviteter, aktivitetskalender og samarbeid om å løse utfordringer på gruppenivå i et fellesskap, samt vurdere hvilke saker som ønskes løftet opp til Hovedstyret.  SF utarbeider utkast til idrettsforeningens «Årshjul», som ferdigstilles av Hovedstyret.
Barnehage

Årbogen barnehage eies av Idrettsforeningen Birkebeineren og drives av et eget styre.  Styret i barnehagen skal bestå av leder og 3 styremedlemmer.  Et av styremedlemmene skal være fra Hovedstyret i idrettsforeningen.   Styret i barnehagen har arbeidsgiveransvaret for barnehagen og det overordnede ansvaret for driften av barnehagen i hht. lover og forskrifter.  Styret i barnehagen skal fungere som barnehagens øverste organ mellom årsmøtene, og styret i barnehagen er nærmeste overordnede til daglig leder i barnehagen.  Barnehagens daglige leder er arbeidsgivers representant i barnehagen.
Daglig ledelse IBK
Hovedstyrets leder for IF Birkebeineren fungerer inntil videre også som Daglig leder, siden det pr. 28.03.2017 ikke er ansatt noen i stilling som daglig leder.  Arbeidsoppgaver som inngår i Instruks for daglig leder i IF Birkebeineren ivaretas av Hovedstyrets leder og praktiske oppgaver delegeres ut til Huskomité, Anleggskomité, Anleggsarbeider og Dugnadsgjeng, samt øvrige Styremedlemmer.
Anleggsarbeider
IF Birkebeineren har en anleggsarbeider ansatt i deltidsstilling, med Hovedstyrets medlem med ansvar for anlegg som sin nærmeste overordnede, men har også nært samarbeid med anleggsansvarlig i fotballgruppa.  Hovedstyrets leder har personal- og arbeidsgiveransvar. Det er utarbeidet egen stillingsinstruks for anleggsarbeider.
Anleggskomité
IF Birkebeineren har en oppnevnt anleggskomité, ledet av Hovedstyrets medlem med ansvar for anlegg. Anleggs-/løypeansvarlig i skigruppa, anleggsansvarlig i fotballgruppa, sykkelgruppa og tennisgruppa er også medlemmer i komiteen.  Det er utarbeidet beskrivelse av ansvarsområder med fordeling av ansvarsoppgaver for anleggskomité, anleggsarbeider og øvrig delegering av oppgaver, som sikrer jevnlig drift og vedlikehold av Idrettsforeningens anlegg, løyper og utstyr året rundt.
Huskomité
IF Birkebeineren har oppnevnt en  huskomité.  Huskomitéen består av en leder og 2 medlemmer (den ene er utleieansvarlig) samt Styremedlem 5.  Huskomitéens  oppgave er å påse at Årbogen klubbhus (unntatt garderobeanlegg) holder tilfredsstillende standard for renhold, ryddighet og orden slik at medlemmer og besøkende gis et godt inntrykk av klubbhuset. Huskomitéens ansvarsområder er: storsal og møtelokaler, kjøkken og kjølerom. 

Utleieansvarlig har ansvar for utleievirksomheten av klubblokaler i samarbeid med Hovedstyret. 
Arbeidsoppgaver Kasserer
Dugnadsgjeng

IF Birkebeineren har en dugnadsgjeng, bestående av pensjonister, som møtes en dag pr. uke og utfører nødvendig vedlikeholdsarbeid på Årbogen Idrettspark.  Dugnadsgjengens leder har ansvar for hvilke oppgaver og prosjekter som dugnadsgjengen skal utføre, og har nært samarbeid med Hovedstyrets medlem med ansvar for anlegg.
Regnskapsfører

IF Birkebeineren kjøper tjenester av ekstern Regnskapsfører, som omfatter følgende områder:

· Ansvar for regnskapsførsel etter de til enhver tids gjeldende regler for regnskapsførsel i foreningen.

· Ansvar for nødvendig innrapportering til det offentlige, herunder kemner og skatteetaten. 

· Rapportere regnskap periodevis til hovedstyret og gruppestyrene. Ca. 15. etter avsluttet regnskapsperiode.
· I samarbeid med utleieansvarlig i huskomiteen koordineres utleieinformasjon og fakturering.
·   Sørge for at post som kommer til IBK sin postboks blir hentet regelmessig og fordelt til riktige interne mottagere.

· Det foreligger kontrakt med regnskapsfører som nærmere beskriver samarbeidet. 
· Alle gruppene, Årbogen barnehage og Birkebeineren Idrettsanlegg AS omfattes av avtalen med ekstern regnskapsfører
Komité for anleggsutvikling
IF Birkebeineren har oppnevnt en komité med ansvar for å lede prosesser for videreutvikling av eksisterende anlegg og planer for nye anlegg og å utarbeide kostnadsoverslag og innhenter anbud.

Medlemmer av komitéen holder også kontakt mot offentlige instanser innen bygg og anlegg.
Komitéen har tett kontakt med Hovedstyrets medlem med ansvar for anlegg ved større vedlikeholdsarbeider.
Dugnadsgjengens leder er medlem i komitéen.
Idrettsmerkenemd

Klubben har en nemd som er ansvarlig for å organisere og gjennomføre idrettsmerkeprøver.
INSTRUKS for Styrevervene:
	Verv
	Særlig ansvarsområde
	Arbeidsoppgaver
	Kontakt/samarbeid med (i tillegg til Leder)

	Leder


	
	Leder er foreningens daglige leder og representerer foreningen utad

Leder skal påse at foreningens lover og årsmøtevedtak blir fulgt

Lederen skal kontrollere at foreningens forpliktelser blir oppfylt, og påse at det på alle områder arbeides planmessig og forsvarlig

Ansvar for foreningens interne og eksterne informasjon samt korrespondanse, i samarbeid med sekretær, og ansvar for at relevant informasjon også kommer ut på foreningens hjemmeside, i samarbeid med Styremedlem 2.

Leder fastsetter møtedatoer for styremøter, forbereder saker og leder Hovedstyrets møter
Hovedansvar for foreningens samarbeidsavtaler, og undertegner alle avtaler som forplikter foreningen økonomisk og juridisk.
Ansvar for at foreningens hjemmeside og sosiale medier inneholder relevant stoff til enhver tid.
Leder representerer klubben i media.

Ansvarlig for implementering av 2 signaturer for attestasjon og anvising basert på fullmaktsmatrise utarbeidet av hovedstyret samt underslagsforsikring.
	

	Nestleder
	
	Stedfortreder for leder
Følge opp saker av betydning for foreningen inn mot kommune, fylke og idrettskrets

Kontaktperson mellom foreningen, idrettskretsen og særkretsene ang. klubbutvikling og utdanning og kommuniserer videre til gruppene
HMS med bistand fra Terje Stavås og Storm Sikkerhet a/s ved Ole Petter Hansen
	Særgrupper

Idrettskrets

Særkretser
Kommune

Fylke

	Sekretær
	
	Ansvarlig for innkalling til styremøter og medlemsmøter og skrive referat fra møtene

Arkivering av referat og avtaler

Følge opp at gruppene skriver og leverer sine beretninger i hht gjeldende maler og tidsfrister

Ansvar for foreningens korrespondanse, i samarbeid med leder

Ansvarlig for Politiattestordningen i samarbeid med ansvarlig styremedlem for medlemsregister
Styrets kontakt mot renholdsfirma
	

	Styremedlem 1
	Økonomi
	Hovedansvar for utarbeidelse av budsjett for kommende driftsår
Gjennomgå og følge opp perioderapporter og årsregnskap framlagt/rapportert av Regnskapsfører

Ansvar for konsolidert regnskap til årsmøtet

	Leder kontrollkomiteen

Styremedlem 2

Styremedlem 4


	Styremedlem 2
	Anleggsutvikling
	Er leder av komité for anleggsutvikling

Ansvar for å lede prosesser for videreutvikling av eksisterende anlegg og planer for nye anlegg og å utarbeide kostnadsoverslag og innhenter anbud.
Holder kontakt mot offentlige instanser innen bygg og anlegg.
Følge med på aktuelle søkbare midler i tilskuddsportalen og andre utlysninger.
	Gruppeledere

Styremedlem 1


	Styremedlem 3
	Drift av anlegg
	Ansvarlig for at anlegg og eiendommene til foreningen holdes i forsvarlig stand, og at nødvendig vedlikehold skjer kontinuerlig. 

Er leder av anleggskomitéen.
	Dugnadsgjengen

Gruppeledere
Anleggsarbeider

	Styremedlem 4
	Medlemsregister


	Holde oversikt over medlemsmassen og ajourholde medlemskartoteket 
Følge opp at gjeldende system for nyinnmeldinger og utmeldinger i foreningen benyttes av alle særgrupper

Innkreving av medlemskontingent til Hovedforeningen

Følge opp at lagledere kontrollerer at aktive har betalt medlemskontingent

Rapportere til idrettskrets og forbund innen tidsfrister

Ansvarlig for Politiattestordningen i samarbeid med sekretær
Barneidrettsansvarlig
	Ansvarlig for medlemsregister i særgruppene
Styremedlem 1

	Styremedlem 5
	Barnehage 
	Er medlem i Eierstyret i barnehagen
Er Hovedstyrets kontaktperson mot Huskomitéen
	Daglig leder i barnehagen

Huskomitéen

	Varamedlem
	
	Varamedlemmet møter på Styremøte ved forfall fra en eller flere styremedlemmer
	

	I tillegg møter:
	
	
	

	Leder repskapet
	
	
	

	Leder Kontrollkomite
	
	
	Styremedlem 1 
Regnskapsfører


INSTRUKS for kontrollkomiteen i IF Birkebeineren
Kontrollkomiteen velges av årsmøtet. Den skal fortløpende kontrollere Hovedstyrets totale forvaltning, både av den økonomiske/regnskapsmessige og den virksomhetsmessige. Komiteen skal kontinuerlig følge med i IF Birkebeineren sin virksomhet, og ved behov gi Hovedstyret råd og anvisninger. Kontrollkomitéen har rett til, når som helst, å utføre sin kontroll.  Hovedstyret skal sørge for at komiteen hele tiden blir holdt informert ved at leder innkalles til styremøter og får tilsendt møtereferater.
Kontrollkomiteen består av 3 medlemmer.

Kontrollkomiteens oppgaver/mandat er:
· Kontrollkomitéen har til oppgave å føre tilsyn med regnskapsførselen og forvaltningen av IF Birkebeinerens midler.

· Kontrollkomitéen rapporterer til Hovedstyret løpende om eventuelle avvik.

· Årlig beretning legges fram på årsmøtet

· Leder har møte- og talerett på styremøter

· Kontrollkomitéen konstituerer seg selv

INSTRUKS for valgkomiteen i IF Birkebeineren
Valgkomiteen har ansvaret for å rekruttere og innstille nye medlemmer til Hovedstyret. 

Valgkomiteen skal, i samarbeid med det sittende Hovedstyret, vurdere organisering av nytt Styre samt fordeling av ansvarsområder og arbeidsoppgaver, slik at det sikres at de enkelte vervene best mulig er tilpasset oppgavene som skal utføres samt de personer som innstilles som nye medlemmer.

Valgkomiteens sammensetning:
Valgkomiteen skal være valgt på siste årsmøte. Den består av leder og 3 medlemmer, med spredning i alder, kjønn og gruppetilhørighet. Representantskapets leder skal være et av medlemmene i valgkomitéen.

Hovedstyret innstiller medlemmer til Kontrollkomiteen, samt leder og øvrige medlemmer til Valgkomiteen. 
Valgkomiteens arbeid og fremgangsmåte
1. Arbeidet må starte i god tid, og plan for inneværende valgperiode må utarbeides. Valgkomiteens leder innkaller.
2. Dialog med Hovedstyret om eventuelle endringer i Hovedstyrets, valgkomiteens og kontrollkomiteens sammensetning ved oppmøte på styremøte, og også personlig og fortrolig kontakt med hver og en.
3. Utarbeide forslag på kandidater med relevant kompetanse, erfaring og ikke minst vilje og engasjement for å ivareta og utvikle IF Birkebeineren videre. Valgkomiteen må vektlegge at Hovedstyret sammensettes slik at det blir nødvendig mangfold. Forslaget skal danne grunnlaget for innstillingen til årsmøtet. Dialog med Hovedstyret og eventuelt medlemmer om hvilke forandringer/nomineringer som kommer til å bli foreslått er viktig og bør tilstrebes.
4. Innstillingen fra valgkomiteen skal presenteres på årsmøtet av valgkomiteens leder. Møteleder overtar og styrer selve valget
Lover for Seniorgruppa i IF Birkebeineren
Vedtatt på årsmøtet mars 2011-02-16

1 For å bli medlem må en ha fylt 35 år og stå tilsluttet hovedforeningen.


2 FORMÅL
Gruppas formål er å arrangere kultur- og hyggekvelder for medlemmene.


3 VALG
Valg av Hovedstyrets medlemmer er 2-årige. 
Hovedstyret består av min 7 personer. Leder, Sekretær, Kasserer og 4 styremedlemmer.


4 KONTINGENT
Kontingent blir fastsatt av gruppas årsmøte

5 FORHOLD TIL HOVEDFORENINGEN
Gruppa rår selv over sine midler. Regnskap og beretning skal leveres Hovedstyret senest 3 uker før hovedforeningens Årsmøte.

6 Forslag til forandringer skal forelegges seniorgruppa senest 2 uker før gruppas årsmøte
Gruppa kan ikke avvikles hvis minst 10 medlemmer ønsker at den skal bestå.

Lover for Representantskapet i IF Birkebeineren
§ 1. NAVN
Representantskapets navn er: "Representantskapet for Idrettsforeningen Birkebeineren". 
§ 2. FORMÅL
Representantskapets formål er å bistå foreningens Styre og gruppestyrene som et rådgivende organ, samt medvirke til at foreningens interesser ivaretas på beste måte.
§3. SAMMENSETNING
Representantskapet består av 10 medlemmer som velges av årsmøtet.
Representantene skal fortrinnsvis velges ut blant erfarne og interesserte medlemmer av foreningen.
Alle valgene gjelder for 2 år av gangen.
5 medlemmer velges det ene året og 5 medlemmer det påfølgende år.
§ 4. LEDELSE OG VIRKSOMHET
Leder, nestleder og sekretær velges på konstituerende møte.
Resultatet av disse valg meddeles Hovedstyret.
Lederen er representantskapets ansvarlige representant. Han leder representantskapets forhandlinger og forestår seremonien ved utdeling av foreningens hederstegn, prestasjonsmerke osv.
Nestlederen er lederens stedfortreder og fungerer som leder under dennes fravær. Sekretæren fører representantskapets forhandlingsprotokoll og, i samråd med lederen, all korrespondanse.
§ 5. REPRESENTANTSKAPETS VIRKEFELT
Representantskapet skal stadig stå i kontakt med Hovedstyret og være til støtte for dette ved alle ønskelige tiltak. Det behandler enhver sak som Hovedstyret finner å burde overlate det, samt oversender saker og forslag det finner formålstjenlig til behandling i Hovedstyret.
Representantskapet har ansvaret for utdelingen av foreningens utmerkelser etter endelig vedtak av Hovedstyret.  Se statutter for utdeling av foreningens utmerkelser
Representantskapet vedlikeholder foreningens pokaler, lagpremier osv.
Leder av representantskapet har møte- og talerett på hovedstyremøter.
§6. BESLUTNINGSDYKTIGHET
Representantskapet er beslutningsdyktig når minst 6 av de valgte representantene er møtt fram. Lederen har dobbeltstemme ved stemmelikhet.
§7. ØKONOMI
Representantskapet fører ikke eget regnskap. Gruppen er underlagt foreningens hovedregnskap.
Roller og kontaktinformasjon 2017
HOVEDSTYRET IBK 2017  
	FORNAVN
	ETTERNAVN

/ E-Mail
	ADRESSE
	POSTNR / STED
	TLF. PRIV.
	TLF. MOB

    JOBB
	FUNKSJON

	
	
	
	
	
	
	Leder

	
	
	
	
	
	
	Nestleder

	
	
	
	
	
	
	Sekretær

	
	
	
	
	
	
	Styremedlem 1

Økonomi

	
	
	
	
	
	
	Styremedlem 2

Marked

	
	
	
	
	
	
	Styremedlem 3

Anlegg

	
	
	
	
	
	
	Styremedlem 4

Medlemsregister

	
	
	
	
	
	
	Styremedlem 5

Barnehage og IFO

	
	
	
	
	
	
	Rep.skapet

	
	
	
	
	
	
	Kontrollkomiteen.


ADRESSELISTE IBK GRUPPE – LEDERE /Kontaktpersoner særgrupper-Hovedstyret
	NAVN
	ETTERNAVN

/ E-Mail
	ADRESSE
	POSTNR/ STED
	TLF. PRIV.
	TLF. MOB

     / JOBB
	Gruppe

	
	
	
	
	
	
	Ski 



	
	
	
	
	
	
	Fotball senior

	
	
	
	
	
	
	Fotball junior

	
	
	
	
	
	
	Tennis

	
	
	
	
	
	
	Idrettskolen

	
	
	
	
	
	
	Håndball

	
	
	
	
	
	
	Sykkel

	
	
	
	
	
	
	Senior

	
	
	
	
	
	
	Styrer 

Barnehagen

